ປ. ທຣຳ ກ່າວຄຳປາໄສ ປະຈຳສັບປະດາ ໃນວັນເສົາມື້ນີ້
ປະທານາທິບໍດີທຣຳ ກ່າວວ່າ ມີຄອບຄົວພວກເຄາະຮ້າຍ ມາເຕົ້າໂຮມກັນ ທີ່ທຳນຽບຂາວ ເພື່ອຮຽກຮ້ອງໃຫ້ສະພາ ຮັບຮອງເອົາຮ່າງກົດໝາຍ 2 ສະບັບ.
ໃນຄຳປາໄສປະຈຳສັບປະດາ ໃນວັນເສົາມື້ນີ້ ປະທານາທິບໍດີ ດໍໂນລ ທຣຳ ກ່າວວ່າ ເພື່ອນຮ່ວມຊາດ ຊາວອາເມຣິກັນ ຂອງຂ້າພະເຈົ້າ ໃນອາທິດນີ້ ບັນດາຄອບຄົວຊາວອາເມຣິກັນທີ່ໄດ້ສູນເສຍບຸກຄົນທີ່ຮັກຍ້ອນຖືກຂ້າ ຕາຍ ໂດຍພວກຄົນເຂົ້າເມືອງຜິດກົດໝາຍ ໄດ້ມາສົມທົບພົບພໍ້ ກັບຂ້າພະເຈົ້າທີ່ທຳ ນຽບຂາວ ພວກຄົນເຂົ້າເມືອງຜົດກົດໝາຍເຫຼົ່ານີ້ ໄດ້ມີປະຫວັດຄວາມຜິດທາງອາຍາມາຢ່າງ ກວ້າງຂວາງ ແລະໄດ້ຖືກເນລະເທດ ມາແລ້ວຫຼາຍໆຄັ້ງ ການເສຍຊີວິດໃນແຕ່ລະຄັ້ງດັ່ງກ່າວນີ້ ແມ່ນສາມາດປ້ອງກັນໄດ້ ຊີວິດອັນສວຍງາມຂອງຊາວອາເມຣິກັນເຫຼົ່ານີ້ ໄດ້ຖືກລັກຂະໂມຍເອົາໄປຍ້ອນລັດ ຖະບານຂອງພວກເຮົາ ໄດ້ປະຕິເສດທີ່ຈະປະຕິບັດໜ້າທີ່ຂອງຕົນ ຖ້າລັດຖະບານ ພຽງແຕ່ ໄດ້ປະຕິບັດຕາມກົດໝາຍຄົນເຂົ້າເມືອງຂອງພວກເຮົາແລ້ວ ຊາວອາເມຣິ ກັນເຫຼົ່ານີ້ ຈະຍັງມີຊີວິດຢູ່ໃນທຸກມື້ນີ້ ນັ້ນຈຶ່ງວ່າເປັນຫຍັງ ນັບແຕ່ຂ້າພະເຈົ້າໄດ້ສາບານໂຕເຂົ້າຮັບຕຳແໜ່ງ ຂ້າພະເຈົ້າ ຈຶ່ງໄດ້ຟື້ນຟູ ການບັງຄັບໃຊ້ກົດໝາຍ ຄົນເຂົ້າເມືອງ ຂອງພວກເຮົາ ພ້ອມທັງການ ປົກປ້ອງຄຸ້ມຄອງ ແລະການປ້ອງກັນຊາຍແດນ ຂອງພວກເຮົາ ຊາວອາເມຣິກັນທີີ່ກ້າຫານເຫຼົ່ານີ້ ມາຮ່ວມສົມທົບກັບຂ້າພະເຈົ້າຢູ່ທີ່ທຳນຽບຂາວ ເພື່ອຮຽກຮ້ອງໃຫ້ລັດຖະສະພາຮັບຮອງເອົາຮ່າງກົດໝາຍ 2 ສະບັບທີ່ຂ້າພະເຈົ້າ ໄດ້ໂຄສະນາຫາສຽງໃນລະຫວ່າງການເລືອກຕັ້ງ ຖ້າມີການຮັບຮອງເອົາຮ່າງກົດ ໝາຍເຫຼົ່ານີ້ຈະຊ່ອຍຊີວິດຊາວອາເມຣິກັນທີ່ນັບບໍ່ຖ້ວນ ຮ່າງກົດໝາຍສະບັບທຳ ອິດທີ່ເອີ້ນວ່າ Kate’s Law ແມ່ນຕັ້ງຊື່ຕາມຊື່ນາງ Kate Steinle ທີ່ຖືກຂ້າຕາຍ ໂດຍຄົນເຂົ້າເມືອງຜິດກົດໝາຍຜູ້ນຶ່ງທີ່ເຄີຍຖືກເນລະເທດ 5 ເທື່ອມາແລ້ວ ກົດ ໝາຍສະບັບນີ້ຈະເພີ້ມການລົງໂທດພວກທີ່ໄດ້ລັກລອບເຂົ້າມາໃນປະເທດຂອງ ພວກເຮົາຊ້ຳແລ້ວຊ້ຳອີກ ສ່ວນສະບັບທີ 2 ແມ່ນ "ກົດໝາຍບໍ່ໃຫ້ມີບ່ອນຫລົບໄພ ແກ່ພວກອາຊະຍາກອນ" ຊຶ່ງຈະຂັດຂວາງບໍ່ໃຫ້ທຶນຂອງລັດຖະບານກາງ ຕໍ່ເມືອງຕ່າງໆທີ່ໃຫ້ບ່ອນພັກພາ ອາໄສແກ່ພວກອາຊະຍາກອນຕ່າງປະເທດ ຈາກການບໍ່ຖືກມອບໂຕໃຫ້ແກ່ເຈົ້າ ໜ້າທີ່ຂອງລັດຖະບານກາງ